તે સમયે ફરિયાદીની ૮ વર્ષિય દિકરી રમીલા પણ જાગીને ત્યાં આવી હતી. અને મારામારી ચાલતી હોય મારા બાપુજીને કેમ મારો છે તેમ કહી બાળકી વચ્ચે આવી હતી અને રમેશભાઈ દ્વારા કુહાડીની મુદ્દલ ફરિયાદીને મારવા જતાં બાળકીની છાતીમાં તેમજ માથાના ભાગે વાગતા સારવાર બાદ બાળકીનું મોત થયું હતું જે મુદ્દે પોલીસે હત્યાનો ગુનો નોંધ્યો હતો. જે કેસ મોડાસાની સેશન્સ કોર્ટમાં ચાલી જતાં સરકારી વકીલ બી.આર.પંચાલે રજૂ કરેલા પુરાવા અને દલિલોને ધ્યાને લઈને સેશન્સ કોર્ટ જજ પી.એસ.શેખે આરોપી રમેશભાઈ અરજનભાઈ ડામોરને કસુરવાર ઠેરવી આજીવન કેદની સજા ફટકારી હતી. જ્યારે તેની પત્ની રેશમબેનને શંકાના આધારે છોડી મુકી હતી.